అన్వేషిత

అన్వేషిత 1997, ఆగస్టు 27న ఈటీవీలో ప్రారంభమైన ధారావాహిక. ఇలియాస్ జ్యోత్స్న రాసిన ఈ సీరియల్ కు ఇలియాస్ అహ్మద్ (ప్రద్యుమ్న) దర్శకత్వం వహించారు. రామోజీ గ్రూప్ అధినేత, అప్పటి ఈటీవీ అధిపతి రామోజీరావు నిర్మాణ సారథ్యంలో 100 ఎపిసోడ్లు పూర్తిచేసుకున్న ఈ సీరియల్ 1999లో చివరి ఎపిసోడ్ ప్రసారమయ్యే సమయానికి, తెలుగు ప్రేక్షకుల ఆదరణ పొందింది. అంతేకాకుండా వివిధ విభాగాలలో ఎనిమిది టీవి నంది అవార్డులను గెలుచుకుంది. 

ప్రతి ఎపిసోడ్ సుమారు 18-24 నిమిషాల పాటు కొనసాగింది. పారానార్మల్, బ్లాక్ మ్యాజిక్, ఫాంటసీ, హర్రర్, మిస్టరీ, డ్రామా నేపథ్యాలతో తెలుగు ప్రేక్షకులను ఆకర్షించింది. మంత్రవిద్య, చేతబడి, జ్యోతిష్య ప్రపంచం, జ్యోతిష్య ప్రయాణం, ఆత్మలు, దెయ్యాలు, ఓయిజా బోర్డు, ఎక్స్‌ట్రాసెన్సరీ పర్సెప్షన్, స్పిరిట్ గైడ్స్, జాంబీస్, టెలిపతి, సీయాన్స్ వంటి అనేక అతీంద్రియ అంశాలు ఇందులో చూపబడ్డాయి.

నటవర్గం 
 అచ్యుత్ (పవన్‌ కుమార్‌)
 యమున (స్నిగ్ధ దేవి)
 లక్ష్మి (మస్తానమ్మ)
 మాస్టర్ అనిల్ రాజ్ (పవన్, స్నిగ్ధ కుమారుడు యువ అనిరుద్ధ్)
 వల్లభనేని జనార్ధన్ (ప్రొఫెసర్ ఆత్మ)
 సుమ కనకాల (క్లారా, స్పిరిట్ గైడ్‌)
 షణ్ముఖ శ్రీనివాస్ (అనిరుద్ధ్)
 రాజా (కరాకింకర కల్ట్ హెడ్ భారెస్తి నాయక్) 
 మీన (అంకిత)
 బెంగుళూరు పద్మ
 మహర్షి రాఘవ
 రాగిణి

పాటలు 
నంది అవార్డు సాధించిన అన్వేషిత టైటిల్ సాంగ్‌ను మాధవపెద్ది సురేష్ స్వరపరచగా, కె.ఎస్.చిత్ర పాడింది.

చిత్రీకరణ 
హైదరాబాదులోని రామోజీ ఫిల్మ్ సిటీలో ఈ సీరియల్ షూటింగ్ జరిగింది. దీనికోసం భారీస్థాయిలో కరాకింకర సెట్ నిర్మించబడింది.

స్పందన 
ప్రత్యేకమైన, ఆసక్తికరమైన, గ్రిప్పింగ్ స్టోరీ లైన్‌తో ఈ సీరియల్ విమర్శకుల నుండి, ప్రేక్షకుల నుండి ప్రశంసలను అందుకుంది. 'ఖబీస్' పాత్ర, కరాకింకర విగ్రహం సీరియల్ కు ప్రత్యేకతంగా ఉండడంతో భయానకం విషయంలో పిల్లలు, పెద్దలకు ఇది ఇష్టమైన సీరియల్ గా నిలిచింది. ప్రధాన నటులైన, యమున, అచ్యుత్ నటనకు అనేక ప్రశంసలు లభించాయి. ఇద్దరు నటులు పేర్లు రాష్ట్రవ్యాప్తంగా ప్రాచూర్యం పొందాయి.

అవార్డులు 
 నంది టీవీ అవార్డులు

మూలాలు 

తెలుగు ధారావాహికలు